ΓΡΑΠΤΗ ΕΡΩΤΗΣΗ E-1567/03

υποβολή: Erik Meijer (GUE/NGL) προς την Επιτροπή

(8 Μαΐου 2003)

Θέμα: Η επιδημία της γρίπης των πτηνών στην Ολλανδία και το Βέλγιο και η δυνατότητα εμβολιασμού ως εναλλακτική λύση για την προληπτική μαζική σφαγήγιών πτηνών

1. Θυμάται η Επιτροπή τα μεγάλα προβλήματα με παλαιότερες αιφνίδιες εκδηλώσεις νόσων των ζώων, τα οποία αντιμετωπίσθηκαν με μαζική προληπτική σφαγήγιών ζώων πλησίον των τόπων της μόλυνσης, μετά το πέρας της οποίας πραγματοποιήθηκαν σχοινοτενείς συζητήσεις για καλύτερες λύσεις στο μέλλον·

2. Γνωρίζει η Επιτροπή ότι η παρούσα επιδημία της γρίπης των πτηνών στις ολλανδικές επαρχίες της Gelderland, Noord-Brabant και Limburg και στις γειτονικές βελγικές επαρχίες της Αμβέρσας και του Λιμβούργου, αντιμετωπίζεται με προληπτική σφαγή τεράστιου αριθμούγιών πτηνών·

3. Έχει πάρει η Επιτροπή θέση ως προς τη διένεξη για το αν η διαδικασία εξυγίανσης θα πρέπει να προχωρήσει από το κέντρο της μόλυνσης προς την κατεύθυνση προς την οποία η μόλυνση εξαπλώνεται ή να προχωρήσει από τις απειλούμενες γειτονικές περιοχές προς το κέντρο της μόλυνσης, πράγμα που γίνεται μέχρι στιγμής· Συνιστά η Επιτροπή μια σαφή προσέγγιση στα κράτη μέλη·

4. Γνωρίζει η Επιτροπή τις ενέργειες διαμαρτυρίας κατά του βέλγουπουργού δημόσιαςγείας, εκ μέρους της οργάνωσης για τα δικαιώματα των ζώων, με το αιτιολογικό ότι ο εμβολιασμός αποτελεί σοβαρή εναλλακτική λύση για την αντιμετώπιση της γρίπης των πτηνών και ότι είναι διαθέσιμο το σχετικό εμβόλιο·

5. Ποιο είναι εκείνο που εμποδίζει, έως αυτή τη στιγμή, τη χρήση του εμβολιασμού για την καταπολέμηση της γρίπης των πτηνών αντί της σφαγής· Είναι αποτέλεσμα των προσπαθειών των εμπλεκόμενων επιχειρήσεων να περιορίσουν το σχετικό κόστος ή ο εμβολιασμός θέτει σε κίνδυνο τις εξαγωγές κρέατος πουλερικών·

6. Πρόκειται η Επιτροπή να ενθαρρύνει τον προληπτικό εμβολιασμό ή να τον καταστήσειποχρεωτικό προκειμένου να παρεμποδίσει τις αιφνίδιες εκδηλώσεις της γρίπης των πτηνών στο μέλλον·

Απάντηση του κ. Byrne εξ ονόματος της Επιτροπής

(26 Ιουνίου 2003)

Με την οδηγία 92/40/ΕΟΚ του Συμβουλίου της 19ης Μαΐου 1992 λαμβάνονται κοινοτικά μέτρα που εφαρμόζονται σε περίπτωση εξάπλωσης της γρίππης των ορνίθων στα πουλερικά(1). Η καταπολέμηση της ασθένειας συνίσταται στην άμεση γνωστοποίηση ύποπτων περιστατικών, την ταχεία διάγνωση και τον εξισορροπητικό αποδεκατισμό και την καταστροφή όλων των πουλερικών στα προσβεβλημένα αγροκτήματα. Επιπλέον, συστήνονται αυστηρά μέτρα βιοασφάλειας και προφύλαξης.

Η οδηγία προβλέπει επίσης ότι η αρμόδια αρχή δύναται να εφαρμόζει τα προαναφερόμενα μέτρα και σε γειτονικές εκμεταλλεύσεις, εφόσον η τοποθεσία τους, η διαμόρφωση των χώρων τους ή οι επαφές με την εκμετάλλευση όπου διαπιστώθηκε η ασθένεια, δημιουργούνποψίες ενδεχόμενης μόλυνσης. Αυτό το μέτρο εφαρμόζεται σε μεγάλη κλίμακα τόσο στις Κάτω Χώρες όσο και στο Βέλγιο. Κάτω από ορισμένες περιστάσεις δύναται να πραγματοποιείται εμβολιασμός κατά της γρίππης των ορνίθων ως συμπλήρωμα των μέτρων ελέγχου. Η απόφαση για έκτακτο εμβολιασμό σε περίπτωση εξάπλωσης της ασθένειας λαμβάνεται σε συνεργασία με το ενδιαφερόμενο κράτος μέλος,πό την προϋπόθεση ότι δεν θίγονται τα βασικά συμφέροντα της Κοινότητας. Ούτε οι ολλανδικές ούτε οι βελγικές αρχές δεν έχουν ακόμα θέσει τέτοιου είδους απαίτηση στην Επιτροπή, εκτός από τον εμβολιασμό πτηνών που απειλούνται και φυλάσσονται σε ζωολογικούς κήπους, γεγονός το οποίο ενέκρινε η Επιτροπή με την απόφαση 2003/291/ΕΚ της 25ης Απριλίου 2003(2).

Η έκθεση σχετικά με τον εμβολιασμό κατά της γρίππης των ορνίθων που εγκρίθηκε στις 27 Ιουνίου 2000 από την Επιστημονική Επιτροπή για τηνγεία και την καλή διαβίωση των ζώων (Παραπομπή Sanco/B3/AH/R17/2000) συστήνει ότι ο εμβολιασμός κατά τωνποτύπων H5 και H7 κανονικά δεν πρέπει να επιτρέπεται. Η ενδεχόμενη διεξαγωγή έκτακτου εμβολιασμού κατά των ιών αυτών τωνποτύπων όπως ορίζονται στην οδηγία πρέπει να διασφαλιστεί.

Ωστόσο ο κίνδυνος μόλυνσης των εμβολιασμένων πουλερικών παραμένει πιθανός. Η διαχείριση του εμβολιασμού αποτελεί επίπονη και χρονοβόρα διαδικασία, ενώ παρέχει προστασία μόνο ύστερα από αρκετές επαναλήψεις. Επιπλέον πρέπει επίσης να λάβουμεπόψη τη σχετικά σύντομη διάρκεια ζωής των πουλερικών. Λόγω τηςψηλά μολυσματικής φύσης και της ταχείας διάδοσης του παρόντος τύπου ιού, ο έκτακτος εμβολιασμός δεν φαίνεται να αποτελεί εύλογη λύση για να αποτραπεί έγκαιρα η οξεία διάδοση της ασθένειας.

Η Ευρωπαϊκή Επιτροπή διοργάνωσε μέχρι τις 12 Μαΐου 2003 οκτώ συνεδριάσεις της Μόνιμης Επιτροπής για την Υγεία και την Καλή Διαβίωση των Ζώων και ενέκρινε δεκαπέντε αποφάσεις για τον καθορισμό επιπρόσθετου ελέγχου και μέτρων διαφύλαξης μετά από ομόφωνηποστήριξη της Μόνιμης Επιτροπής (εξαιρουμένων δύο αποχών από ένα κράτος μέλος). Παρ' όλο που η Ευρωπαϊκή Επιτροπή γνωρίζει την κοινωνική αντιπαράθεση λόγω του μαζικού αποδεκατισμού των πουλερικών, δενπάρχει προς το παρόν καμία εφικτή εναλλακτική λύση.

Με στόχο να βελτιώσει τη μελλοντική πολιτική, η Ευρωπαϊκή Επιτροπή ενέκρινε με το Πέμπτο (ΕΚ) Πρόγραμμα Πλαίσιο Έρευνας και Τεχνολογικής Ανάπτυξης (ΕΤΑ) το ερευνητικό πρόγραμμα Παθογένεση και βελτιωμένη διάγνωση και έλεγχος των μολύνσεων από τη γρίππη των ορνίθων (Παραπομπή σχεδίου: QLK2-CT-2002-01454). Το πρόγραμμα θα ολοκληρωθεί το 2005, και σκοπεύει μεταξύ άλλων να μελετήσει την ανάπτυξη και την εφαρμογή ιχνηθετικών εμβολίων για τη μείωση της μετάδοσης της μόλυνσης, ειδικότερα για να χρησιμοποιηθούν σε περιοχές με μεγάλο πληθυσμό πουλερικών.

Η Ευρωπαϊκή Επιτροπή σκοπεύει να αξιολογήσει την επιδημία, ενώ η οδηγία 92/40/ΕΟΚ θα τροποποιηθεί, εάν αυτό κριθεί απαραίτητο. Ωστόσο μια θεμελιώδης αλλαγή στην στρατηγική ελέγχου, που να αποσκοπεί στην εξάλειψη της γρίππης των ορνίθων όσο το δυνατό ταχύτερα, δεν αποτελεί ισχύουσα επιλογή προς το παρόν.

(1) ΕΕ L 167 της 22.6.1992.

(2) 2003/291/ΕΚ: Απόφαση της Επιτροπής, της 25ης Απριλίου 2003, περί καθορισμού των απαιτήσεων για την πρόληψη της γρίπης των ορνίθων σε ευαίσθητα πτηνά που φυλάσσονται σε ζωολογικούς κήπους στο Βέλγιο και τις Κάτω Χώρες, ΕΕ L 105 της 26.4.2003.